**TÉZY OPATRENIA ŠTATISTICKÉHO ÚRADU SLOVENSKEJ REPUBLKIKY**

**podľa § 16 ods. 5 návrhu zákona o sčítaní obyvateľov, domov a bytov v roku 2021 a o zmene a doplnení niektorých zákonov**

Názov a úvodná veta opatrenia:

OPATRENIE

Štatistického úradu Slovenskej republiky

z ...2020,

o určení odmeny fyzickej osobe, ktorá nevykonáva činnosť asistenta sčítania v pracovnom pomere

Štatistický úrad Slovenskej republiky podľa § 16 ods. 5 zákona č. .../2019 Z. z. o sčítaní obyvateľov, domov a bytov v roku 2021 a o zmene a doplnení niektorých zákonov (ďalej len „zákon“) ustanovuje:

Predmet a obsah opatrenia:

Predmetom opatrenia je vymedzenie podrobností o spôsobe určenia odmeny osobám, ktoré vykonávajú úlohy asistenta sčítania a nie sú v pracovnom pomere s obcou, podnikom poskytujúcim univerzálnu poštovú službu alebo so zariadením podľa § 3 písm. j) zákona.

Asistenti sčítania, ktorí budú pôsobiť na základe náboru obce budú odmeňovaní na základe výkonu funkcie asistenta sčítania.

Odmena bude vyplatená jednorazovo.

Výška odmeny bude vychádzať z minimálnej mzdy v roku 2018 a počtu realizovaných asistencií nasledovne:

Každému mobilnému asistentovi bude vyplatená odmena, ktorá sa skladá z

1. paušálnej zložky vo výške 50 % minimálnej mesačnej mzdy a
2. pohyblivej zložky, ak bol minimálny počet vykonaných asistencií vyšší ako 50 asistencií.

Výška pohyblivej zložky odmeny mobilného asistenta sa bude navyšovať intervalovo v závislosti od počtu vykonaných asistencií.

Každému stacionárnemu asistentovi bude vyplatená paušálna odmena vo výške 150 % mesačnej minimálnej mzdy.

Navrhovaná účinnosť opatrenia je od 1. januára 2021.

Opatrenie úradu sa vyhlási uverejnením jeho úplného znenia v Zbierke zákonov Slovenskej republiky. Návrh opatrenia bude predložený na samostatné medzirezortné pripomienkové konanie.